Lihasiipikarjastrategiatyöryhmä

Asettaminen	
	Maa- ja metsätalousministeriö on tänään asettanut työryhmän laatimaan suomalaisen 
lihasiipikarjasektorin tuotantostrategian.	

Toimikausi	
	1.5.2004 - 31.12.2004  	

Tausta	
	Siipikarjanlihasektori on nopeasti globalisoitunut ja tuotanto on keskittynyt muutamaan isoon ja kustannustehokkaaseen tuottajamaahan. Euroopan unioni on menettänyt osuuttaan siipikarjan kokonaistuotannosta ja tuonti on kasvanut. Euroopan hintakilpailukykyä heikentää globaaleja kilpailijoita tiukemmat vaatimukset eläinten hyvinvoinnin, rehunlisäaineiden ja ympäristön suhteen. Euroopan unionin laajeneminen muuttaa markkinatilannetta Euroopan unionin sisällä jo vuoden 2004 aikana, koska uusissa jäsenmaissa on vahvoja siipikarjan tuottajia.  

Suomessa siipikarjanlihan tuotanto ja kulutus ovat kasvaneet nopeasti Suomen Euroopan unioniin liittymisen jälkeen. Kasvu on kuitenkin nyt pysähtynyt ja tuontilihan käyttö on lisääntynyt etenkin ravintola- ja suurkeittiökäytössä.	

Tavoitteet	
	Työryhmän keskeisenä tavoitteena on tehdä ehdotuksia kotimaisen siipikarjanlihaketjun tuotannon turvaamiseksi ja kehittämiseksi keskipitkällä aikavälillä.	

Tehtävä	
	Työryhmän tehtävänä on laatia suomalaisen lihasiipikarjan tuotantostrategia keskipitkällä aikavälillä. Työryhmän on otettava huomioon kansalliset ja EU -politiikan mahdollisuudet sekä lihasiipikarjasektorin mahdolliset omat toimenpiteet erityisesti lisääntyvän kansainvälisen kilpailun näkökulmasta. 

Työryhmän tulee työssään huomioida erityisesti:
- yhteisen maatalouspolitiikan muutokset (CAP-uudistus),
- maatalouden strategiatyöryhmän päätelmät, 
- markkinastrategia, koti- vai vientimarkkinat,  
- markkinoiden vaatimukset sekä kuluttajien tarpeet,
- hyvän eläinterveystilanteen säilyttäminen ja sen hyödyntäminen tuotteiden markkinoinnissa,
- tukipolitiikan sekä investointituen mahdollisuudet ohjata tuotantotapaa haluttuun suuntaan, 
- tuottajien ammattitaidon kehittäminen ja ylläpito.

Organisointi	
		Puheenjohtaja Pekka Sandholm, maatalousylitarkastaja, maa- ja metsätalousministeriö 	
		Jäsenet:	
		Lea Lastikka, johtaja, Elintarviketeollisuusliitto ry 	
		Vuokko Puurula, kotieläinasiamies, Maa- ja metsätaloustuottajain Keskusliitto MTK 	
		Tiina Varho-Lankinen, Suomen Broileryhdistys ry:n puheenjohtaja, Suomen Siipikarjaliitto ry 	
		Minnami Mikkola, ylitarkastaja, maa- ja metsätalousministeriö 	
		Hannu Porkola, ylitarkastaja, maa- ja metsätalousministeriö 	
		Vesa Kiskola, ylitarkastaja, maa- ja metsätalousministeriö 	
		Sihteeri Klaus Knuutila, ylitarkastaja, maa- ja metsätalousministeriö 	
		
	Työryhmän tulee työnsä aikana kuulla siipikarjanlihaa jalostavan elintarviketeollisuuden,  kaupan ja eläinsuojelujärjestöjen edustajia sekä muita tarpeelliseksi katsomiaan asiantuntijoita.	

		

	Maa- ja metsätalousministeri	Juha Korkeaoja	

	Ylitarkastaja	Katri Nuotio	

	
		
JAKELU	
	Työryhmän puheenjohtaja, jäsenet ja sihteeri
Kansliapäällikkö Vaittinen